AJAKOHAST OTSE TAEVAST
Pia, on sul kunagi olnud politseiga mingit pistmist?
No otse loomulikult!
Neil on piisavalt võimu ja väge, kui mul peaks midagi vaja minema.
No ma pidasin pigem silmas, et kas sind on kunagi kinni peetud?
No seda mitte. Ma elan nii... - Korralikku elu? - No ma ei tea...
Kuid täna oleme siin politseijaoskonna lähedal,
kuna plaanime rääkida autoriteedist ja meelevallast.
Eks me kontrolli end ikka rohkem,
kui näeme kusagil politseid või liikluses politseiautot liikumas.
Nii et me pole nii pühad ja aulised midagi!
Kuid tänane saade "Ajakohast otse taevast"
räägibki autoriteedist ja võimust, sest elus lihtsalt on nii,
et osadele inimestele on antud autoriteet ja meelevald.
Ja nagu sa juba ütlesid - me märkame neid ja ka austame neid
kasvõi juba seeläbi, et muudame oma käitumist.
Just! Sest ainuüksi juba mundris isiku nägemine tingib selle.
Tahaksin siinkohal lugeda Markuse evangeeliumit,
kus Jeesus ütles midagi, mis puudutab ka tänapäeva.
Ta ütles Markuse 16:15:
Minge kõike maailma, kuulutage evangeeliumi kogu loodule!
Kes usub ja on ristitud, see päästetakse,
aga kes ei usu, mõistetakse hukka.
Kuid uskujaid saadavad sellised tunnustähed:
minu nimel ajavad nad välja kurje vaime."
Jeesus ütles: "Minu nimel".
Ehk sellega Ta kinnitas, et Tema nimes peitub meelevald.
Teie, kes te mäletate Matteuse evangeeliumi misjonikäsku,
kus oli öeldud:
"Minge kõike maailma ja tehke jüngriks kõik rahvad..."
Jeesus alustas sealset läkitust järgnevate sõnadega:
Minule on antud kõik meelevald taevas ja maa peal. Minge siis..."
Ehk siis: Minule on antud kõik meelevald..."
"Minge siis ja tehke jüngriteks kõik rahvad..."
Ehk Jeesus ütles sellega järgmist: minge minu asemel.
Ta teadis, et Ta ise on minemas tagasi taevasse
ja et Tema aeg siin maa peal ongi vaid ajutine,
esitlemaks seda, kes on Jumal.
Kuid eelkõige oli Ta siin selleks, et surra meie pattude eest,
lepitada meid Jumalaga ja päästa meid patusest elust.
Patu palk on teatavasti surm.
Kuid selle all ei peeta silmas füüsilist surma,
sest igaüks meist sureb üks päev nagunii.
Harva leidub inimesi, kes elavad 110-aastaseks.
Nii et iga inimene sureb üks päev.
Kuid Piibel räägib igavesest surmast ja patu tõttu põrgusse minemisest.
Kuid selles kirjakohas, mida lugesid, on öeldud, et see on käsk.
Jeesus käskis meil minna välja. Nii nagu politseigagi:
kui nad meile midagi ütlevad, siis me ka teeme seda.
Ja nagu ma juba ütlesin: me teeme seda Jeesuse asemel.
Jeesus oleks võinud seda ka ise teha,
kuid kuna Ta pidi minema tagasi taevasse,
sai Tema töö vaid osaliselt tehtud.
Samas see kõige olulisem osa,
mida meie poleks suutnud mingi valemiga ära teha,
sai siiski Jeesuse enda poolt täidetud.
Mitte keegi meist poleks saanud surra teiste pattude eest.
Jeesus oli Jumala enda poolt väljavalitud ohvritall.
Tema enda Poeg, mistõttu Jumal otsekui ise suri me kõigi eest.
Kuid meie osa on minna kõike maailma ja kuulutada seda.
Ja Piibli kohaselt on meile selleks antud ka kogu meelevald.
Nii et Jumal annab meile meelevalla viia lõpuni kõik see,
mille Tema omal ajal alustas.
Ehk siis meelevalla teema - "Minu nimel...".
Tahaks siinkohal jagada mõned mõtted Jeesuse nime kohta.
Apostlite tegude 4.ptk-s on olukord,
kus apostlid sattusid täieliku "politsei" läbivaatuse ohvriks
ja kus neile pandi teatud keelud peale.
Elus võib tullagi olukordi, kus tekkib küsimus:
millal pidada keeldudest kinni ja millal mitte?
Usun, et enamus asju, mida meil kästakse teha, on õiged.
Kuid võib ka esineda olukordi, kus me Jumala Sõna tõttu
ei saa täita kõiki meile antud korraldusi.
Näiteks 1970-ndatel aastatel kui Nõukogude Liidu piirid olid kinni
ja üle piiri ei tohtinud viia ühtegi Piiblit,
leidus ometigi inimesi, kes seda tegid.
Mu oma vend tegi seda,
viies nahktagi voodri vahel üle mitmeid Piibleid ja raamatuid.
Kui politsei hakkas teda läbi otsima, ütles ta:
"No kuulge, ärge nüüd liiga lähedale ka tulge!"
Ehk siin tekib küsimus: oli see õige või mitte?
Usun, et see oli õige, kuna selle kaudu levitati evangeeliumi
ja Jeesuse autoriteet on kõrgem kui Nõukogude Liidu oma.
Teisalt aga ei saa me mõelda välja ükskõik milliseid vabandusi
seaduse mittetäitmiseks.
Meil on üks sõber, kes kirjutas mulle hiljaaegu,
et jäi kiiruse ületamisega vahele.
Ta oli küsinud politsei käest, et kas ta saaks oma teo andeks.
Politsei vastanud, et saab ikka, aga trahv tuleb tasuda sellegipoolest.
Eks me inimestena kipu end ikka kuidagi välja vabandama...
- Ja meil on alati mingi hea põhjus, miks me midagi tegime.
Kuid tagasi apostlite juurde,
kes olid aidanud jalutut meest, kes sai täiesti terveks.
See aga tekitas omajagu poleemikat.
Oh aeg, ma olen nüüd vales kohas! Pia, sa pead mul silma peal hoidma!
Kuid Apostlite teod 4:12 ütlesid apostlid oma kaitseks järgmist:
"Ja kellegi muu läbi ei ole päästet,
sest taeva all ei ole antud inimestele ühtegi teist nime,
kelle läbi meid päästetaks.”
Nähes Peetruse ja Johannese kartmatust
ja saades teada, et nad on õppimata ja lihtsad mehed,
panid nad seda imeks.
Nad tundsid ära, et need mehed olid olnud Jeesuse kaaslased."
Nii et need valitsusmehed tõesti kogesid,
et apostlid ei kasutanud ainuüksi mingeid hüüdlauseid,
aga nad tõesti omasid meelevalda ja väge.
Et nad kandsid enestes midagi, mis peegeldas seda autoriteeti.
Apostlid ütlesid, et on vaid üks nimi, mille kaudu võib päästetud saada.
Jeesus ise ju ütles, et: "Minu nimel"
saavad nad jätkama kõike seda, millega Mina alustasin.
Sest Jeesus tervendas haigeid ja ajas kurje vaime välja,
tehes imelisi asju.
Nii et Ta ütles, et see, mida Mul on, selle Ma annan ka teile.
Ta muide ütles, et me saame tegema isegi suuremaid imesid!
See on tõesti imeline, et Ta seda ütles.
Inimlikult võiks ju küsida, et mis võiks olla suurem Tema tegudest?
Tõsi küll, nende tegude tegijate arv on oluliselt suurem.
Soomes pole see ehk nii tajutav,
kuid üle maailma on toimumas väga palju selliseid asju,
kus Jumala meelevald toob esile päästet, tervenemisi ja vabanemist.
Kümned tuhanded inimesed tulevad iga päev usule!
Kuna aga nii palju inimesi tuleb usule,
siis rajatakse ka tuhandeid uusi kogudusi.
Ja see kõik sünnib tänu sellele autoriteedile,
mida ka kõige parema tahtmise juures pole võimalik inimlikult omada.
Sest kuigi inimlikult on palju häid tegijaid,
kes oma annete ja tahtejõuga saavutavad mida iganes.
Neil on vastavad teadmised ja kogu varustatus,
siis ometigi ei suuda mitte keegi neist
panna näiteks 100 000 inimest pöörduma ristiusku.
Nii et küsimus on siiski meelevallas ja autoriteedis.
Ja samas on maailmas väga palju neid, kellel see on olemas,
tingides ka paljude inimeste usule pöördmise. - Just nii.
Nii et need on need suured teod.
Samas mõtlen Peetruse peale, kes kulges mööda Jeruusalemma tänavaid
ja ainuüksi tema möödumisest said tänaval lebavad haiged terveks.
Ma küll ei tea, mida Tervishoiuamet sellest arvaks,
et haiged lebavad tänaval tolmu ja mustuse käes,
kuid kui Peetrus neist möödus, siis tema vari puudutas neid.
Inimesed olid uskunud Jeesuse tervendavasse väesse,
kuid nad uskusid, et ka Peetrusel ja teistel apostlitel
on Jumalast antud meelevald,
mistõttu nad võtsid selle vastu ja said terveks.
Nii et see on võimas asi!
Matteuse evangeeliumis, kui ingel ilmus Joosepile
ja teatas talle, et Maarja toob ilmale poja,
ütleb ingel Matteuse 1:21 järgmist:
"Ta toob ilmale poja ning sina paned talle nimeks Jeesus,
sest tema päästab oma rahva nende pattudest.”
Nii et tagasi selle peamõtte juurde: Ta pidi saama nimeks Jeesus,
kuna Temast pidi saama päästja ja sellega käis kaasas vägi ja meelvald.
Seetõttu võime öelda, et mitte kellelgi pole võmalik
saada päästetud omaenese jõus.
Me võime olla head inimesed ja teha häid asju,
kuid me ei saa sündida uuesti!
Omal ajal oli üks mees Nikodeemus, kes ei suutnud seda mõista.
Ta küsis, et kuidas on inimesel võimalik
minna tagasi oma ema üsasse ja sündida uuesti?
Sest Jeesus oli ju öelnud:
"Kui inimene ei sünni uuesti, siis ta ei pääse ka jumalariiki."
Kuid keegi ei saa sündida uuesti omaenese jõust!
See on võimalik vaid Jumala väe läbi, eeldades taevast meelevalda.
Siin on Piibli all ääres lisamärkusena öeldud,
et Jeesus on kreekakeelne kujund heebreakeelsest nimest Joosua,
mis tähendab "Issand päästab".
Nii et Jeesuse nimesse on pääste juba sisse kirjutatud.
Mul on sulle üks küsimus, Pia, nii et vaata, et sa õigesti vastad!
Mis on üks jutlustajate ja pastorite olulisemaid ülesandeid maa peal?
Kuulutada inimestele nende patud andeks, kui nad seda paluvad.
Õige vastus! - No vedas mul!
Kuulutada inimestele nende patud andeks,
sest Jeesus ütles:
"Kõik, mida te maa peal lahti päästate, on ka taevas lahti päästetud
ja kõik, mida te maa peal seote, on ka taevas kinni seotud."
Nii et meie ülesanne ei ole mitte laduda koormaid inimeste peale,
neid süüdistades ja neist halba rääkides.
Nad teavad seda kõike isegi!
Nii et me ei pea materdama inimest, kes on niigi juba käpuli maas.
Nägin hiljaaegu Helsingi tänaval üht naist, kes oli kukkunud
ja keda me püüdsime ühes tema mehega jälle püsti aidata.
See polnud vähimalgi määral see koht, kus hakata talle ütlema:
"Kuule, sa kukkusid!
Kas sa ikka nägid, et sa kukkusid ja mõistad, kui tõsine see lugu on?!
Mine parem koju ja vaata ise, kuidas saad!"
Keegi ju ei räägi nii! See oleks ju hullumeelne!
Ja ometigi me kristlastena kahjuks teeme vahel nii.
"No nüüd sa alles näed, milline hädapätakas sa oled!"
"Nüüd sa jälle tegid nii ja mõtlesid naa ja vaatasid seda ja toda!"
Meie tegelik töö oleks aga aidata inimesi!
Ja kui inimene pöördub Jumala poole ja tunnistab oma patud,
siis meie rida on kuulutada talle, et tema patud on andeks antud.
Usun, et see on üks pastorite ja jutlustajate tähtsamaid ülesandeid.
Oleme tänulikud aegade eest, kui inimesed võtavad meiega ühendust
ja aeg-ajalt tunnistavad ka oma patte meile,
mistõttu Jumala sulastena oleme neile siis ka hingehoidjate eest.
Kuid samas on olnud aegu, kus keegi helistab mulle
ja ma mõistan, et tema enda jaoks oleks tõeliselt vabastav
võtta kõik maskid maha ja minna oma pastori jutule.
Ilmselgelt kehtib pastorile konfidentsiaalsuse nõue,
kui koguduse liige tuleb talle oma pattulangemisest rääkima.
Olgu selleks siis abielurikkumine või mis iganes muu asi,
mis eeldab seda, et inimene peab õigele teele tagasi pöörduma.
Nii et mis puutub pattude andeksandmisesse,
siis ma olen inimesel soovitanud pöörduda oma pastori poole,
kes saab talle kuulutada tema patud andeks.
Ja see muudab olukordi,
kuna seda tehakse Jeesuse poolt antud meelevallaga.
Nii et Tema nimes peitub autoriteet ja meelevald.
Paulus ütleb Filipi kirjas 2:8-11: "Ta alandas iseennast..."
Jeesus alandas iseennast.
Arvestades oma kõrget positsiooni poleks Ta küll pidanud seda tegema,
aga Ta alandas iseennast "saades kuulekaks surmani.
Pealegi ristisurmani.
Seepärast on Jumal tõstnud ta kõrgemaks kõrgest
ja annetanud talle selle nime..." Nii et Ta sai oma nime kohe alguses.
Kuid tänu sellele alandumisele läks Jeesus ristile,
valades seal oma vere meie pattude eest ja andes oma elu.
Enam madalamale poleks saanudki langeda.
Juba see, et Ta oli nõus saama inimeseks, oli alandav.
Kuid valmidus surra täiusliku isiku - ja Jumalana kõigi inimeste eest!
See ongi põhjus, miks Jumal on "tõstnud Ta kõrgemaks kõrgest
ja annetanud Talle selle nime, mis on üle iga nime."
Ehk siis "minu nimel" ajavad nad kurje vaime välja.
"Minu nimel" räägivad nad uusi keeli ja tervendavad haigeid.
Tõsi küll, selles kõiges peitub ka oht,
et me kasutame Jeesuse nime liiga kergekäeliselt.
"Jeesuse nimel! Jeesuse nimel!"
Kuid see pole lihtsalt mingi sõnakõlks, mida siia-sinna loopida,
vaid selles peitub meelevald ja vägi, millesse me usume.
Seetõttu on igal usklikul küll õigus kasutada Jeesuse nime,
kuid samas on igal usklikul ka vastutus nö.uskliku staatuse ees.
Usklik olemine ei ole võrdeline kristlase tiitliga
või ainuüksi mõnda kogudusse kuulumisega.
Küsimus on selles, et me usume,
et Jeesuse nimes on meile antud meelevald ja vägi.
Ja see muudab kogu loo palju tõsisemaks,
nii et me ei mängi selle teemaga.
Mul on alati nii paha tunne, kui Jumala Sõnaga mängitakse.
Olen näinud, kuidas kristlikes ringkondades
vahel mängitakse Jumala Sõnaga, kuid me ei tohiks seda teha.
Lastena meil on õigus mängida, kuid suureks saades
ja ka Kristuses kasvades tuleks mängud ära jätta.
Ehk siis - me hakkame uskuma,
et Jeesuse nimes peitub meelevald, "mis on üle iga nime",
"et Jeesuse nimes nõtkuks iga põlv nii taevas kui maa peal kui maa all,
ja et iga keel tunnistaks:
Jeesus Kristus on Issand - Jumala Isa kirkuseks." Fil.2:9-11.
Nii et sellised on meie tänased mõtted: meile on antud meelevald.
Meie selja taga on politseijaoskond.
Teate te muide, et politseinikud on samuti Jumala teenrid.
Nad küll ise ei pruugi seda teada,
kuid ilmas pole ühtki positsiooni ega autoriteeti,
mis poleks Jumala enda poolt paika pandud.
Me ei räägi inimlikust võimust, vaid ametialasest autoriteedist.
Nii et tänu Jumalale politseinike eest,
kelle autoriteet väljendub ühest küljest nende ametimärgis,
aga kes ka mundrit kandes omavad ühte autoriteeti ja meelevalda.
Nii et ma ei saaks ühelegi neist öelda,
et olen pastor ja allun hoopis teistele autoriteetidele. Ei!
Mul on kohustus alluda korrale!
Nii et, kui politsei ütleb: "Seis!", siis ma jään seisma
ja kui: "Käed üles!", siis ma tõstan need üles.
Nii et neile on antud meelevald ja meie kohus on sellele alluda.
Kuid ka meile on antud meelevald!
Kui me usume Jeesust ja Tema Sõna,
siis me ka usume, et Tema meelevald on meile edasi antud
ja seeläbi võime me teha kõike seda, mida Ta meil teha käskis.
Nagu näiteks - ajada kurje vaime välja.
Oma järgmises saates me räägimegi sellest,
kuidas kurje vaime välja ajada.
Ka sellest, kes nad on, kust nad tulevad ja kuidas me elu mõjutavad.
Ühtlasi püüan ka vastata küsimusele,
kas kristlase sees võib elada kuri vaim ja kuidas sellega toime tulla.
Nii et ära maga maha me järgmist saadet!
Kuid nüüd on meil meelevald paluda.
Tahame paluda Jeesuse nimel,
et võiksid kogeda avatud taevaväravaid oma elu üle
ja astuda neist sisse Jeesuse nimel.
Me tahame juhtida sind Jumala Kuningriiki,
mistõttu palu ühes meiega.
Usun, et esimene samm on tunnistada Jumala ees oma olukorda ja pattu.
See ei tähenda, et peaksime üles kaevama
kõik oma halvad teod ja mõtted, vaid me tunnistame Jeesuse ees,
et oleme patused ega saa ilma Temata
kogeda päästet ega astuda Tema kuningriiki.
Nii et palu ühes meiega, korrates koos Piaga minu järel:
Jeesus Kristus,
ma tänan Sind.
Sinule on antud kogu meelevald
vabastada mind
kõigist minu pattudest
just täna.
Ma usun Sinusse
ja ma tunnistan seda.
Ma võtan Su vastu.
Jeesus, tule palun sisse
ja puhasta mu süda.
Andesta kõik minu patud.
Sina oled minu Issand
ja mina Sinu laps.
Tänu Sulle, Jeesus!
Kui sa seda palvet palusid,
siis nii nagu tänases saates räägitud:
ma kuulutan sulle su patud andeks ja sa oled vaba!
Sest Jeesuse nimes vabanes vägi, mis lasi sul uuesti sündida,
kui siiralt ja südamest seda palvet palusid.
Võta meiega julgesti ühendust ning vaata meid taas nädala pärast!
Ole õnnistatud ja kõike head! - Kohtumiseni!
Tõlge: Anne-Ly Raukas